**Årsmelding Ytre Hobøl Bygdekvinnelag 2014-2015**

Styret har i perioden bestått av:

Leder: Eva Marie Sandberg

Nestleder: Anne Paulshus

Kasserer: Aase Saxebøl

Sekretær: Marit Hoff Lund

Styremedlem: Torill Haglerød

1. varamedlem: Anne Iversen
2. varamedlem: Birthe Haga
3. varamedlem: Liv Haug

Laget har hatt 25 medlemmer

**Styrearbeid**

Det har vært avholdt 4 styremøter og ett annet planleggingsmøte. Det har vært behandlet 28 styresaker. Sakene er for det meste planlegging av forestående medlemsmøter og andre arrangementer vi har stått for. YHBK var teknisk arrangør av ØBK sin styresamling 20.11.14 på Fossnes.

**Medlemsmøter**

11. desember. Julemøte i møterommet på Fossnes. 15 medlemmer. Vi spiste julegrøt og koste oss. Det var opplesning av julefortelling, julequiz og så kom Nissemor med pakker til alle.

8. januar. Etterjulsmøte hos Eva Marie. 14 medlemmer. Det tradisjonelle koldtbordmøtet med mye hygge. Opplesning fra Røra, quiz og pakkeutdeling. Informasjon om aktuelle saker.

12. februar. Mosambik-møte på Fossnes. 30 personer. Tomter og Øvre Hobøl var også invitert. Generalsekretæren i NBK Cesilie Aurbakken fortale om et prosjekt for kvinnelige cashewnøttbønder i Mosambik som NBK støtter. Svært interessant bildekåseri.

9. april på Fossnes med Ingrid Thorud Lund. 23 personer tilstede. Ingrid fortalte om sin deltakelse i TV2-serien ”Ingen grenser”. Hun trollbandt forsamlingen med sine beskrivelser, og tilslutt underholdt hun med vakker sang og pianospill.

21. mai på Mjærum Staude og Urtesalg. 16 medlemmer. Vi fikk omvisning i den flotte hagen til Janne Moen, og handlet blomster til slutt. Siden det var så kjølig ble vi invitert hjem til Birthe for å drikke kaffen.

4. juni. Grøtmøte hos Mary Lee. 33 personer. Denne gangen hadde vi tema bringebær. Et ektepar fra Ås som produserer bringebær holdt kåseri om bringebærproduksjon og viste frem boken de hadde laget med bringebæroppskrifter. Det var en interessant vri på grøtmøtet, og aktiviserte tilhørerne.

20. august. Tur til Askerødtjernet. 8 medlemmer. I Friluftslivets År fikk vi endelig gått til Askerødtjernet. Det var en vakker sensommerkveld, og vi koste oss virkelig på den flotte plassen. Noen badet også!

24. september Skjelfoss Mølle, 16 fremmøtte. Vi var på besøk og fikk omvisning i det nye anlegget til Skjelfoss Korn AS. Det var interessant å høre om gjenoppbyggingen etter brannen og driften av det flotte anlegget.

**Andre arrangementer og kurs som laget har deltatt aktiv på.**

* Arrangert kurset ”Sunn Matglede” for barn med voksne på Ringvoll skole. Barna lærte å lage lapskaus, stekte epler og bake flatbrød.
* Opplæring i tradisjonsmat på Ringvoll skole. Fårikål og Tilslørte bondepiker.
* Strikkeopplæring på Ringvoll skole.
* Glimt-Hagen 4h høstfest. Arrangert serveringen sammen med Øvre Hobøl Bk.
* Tv-aksjonen, bøssebærere.
* Førjulstreff på Vestre Bråte. Bakt flatbrød på forhånd og solgt. Stått for loddsalget.
* Bygdedag på Vestre Bråte, 14. juni. Aktivitet for barn: kjevle og steike lefser. Stått for loddsalget.
* Kjerringtorget på Elvestad, 22. august Vaffelsteiking og -salg.
* Servert rømmegrøt og spekemat i kirkestallen, til St Halvard kirkes menighet v/Anne-Ma Riiser Grydeland.
* Arrangert styresamling for alle lokallag for Østfold BK på Fossnes
* Deltatt på styresamling i Østfold Bk.
* Deltatt på årsmøtet i Østfold Bk.
* Teatertur til Askim Kulturhus 6. november, ”Litt av et par”
* Bunadutstilling i Østfold, vandreutstilling. Deltatt med vakter.
* Sopptur og soppkurs ved Mjærskaug, sammen med Turistforeningen i Indre Østfold.
* Hjelper til med stell av Prestegårdshagen.

**Internett og lagsavis**

* Laget har egen hjemmeside under NBK. Der blir det skrevet om de fleste møter og arrangementer. Det er for tiden problemer med NBK’s hjemmeside.
* Facebook. Det legges ut bilder og kommentarer fra lagets arrangementer. Vi har 56 personer som liker oss på Facebook.
* I Røra som er lagets interne avis, blir det jevnlig skrevet aktuelle artikler av Ingrid Aas. Ingrid leser dette opp på medlemsmøtene.